ביאנקה רך

**ביאנקה רך** (בגרמנית: **Bianca Rech**, נולדה ב-25 בינואר 1981 בבאד נוינהאר-אהרוויילר  שבגרמניה, היא מאמנת כדורגל וכדורגלנית עבר גרמנייה ששיחקה בעמדת הבלמת. נכון ליולי 2024 משמשת כמנהלת קבוצת הנשים של באיירן מינכן.

## קריירת מועדונים
### קבוצות נוער

ב-1986, החלה רך לשחק במועדון העירוני באד נוינהאר  ביחד עם קבוצת הנערים.
מגיל 8 ועד גיל 13, שיחקה רך במועדון וסטום/לנדורף, וב-1994 חזרה למועדון מולדתה.

### קבוצות בוגרים

**באד רוינהאר**

ב-1997 קודמה רך לקבוצת הבוגרים של באד רוינהאר, ובמדיה ערכה את הופעת הבכורה של בבונדסליגה, בניצחון 5:1 על קלינגה זקאך  ב-17 באוגוסט. את שערה הראשון כבשה ב-5 באוקטובר, בניצחון 2:1 על נידרקירכן .

**פרנקפורט**

לקראת עונת 2000/2001 עברה הבלמת לפרנקפורט. במדי הקבוצה זכתה בדאבל המקומי 3 עונות ברציפות, וכן זכתה בליגת האלופות בעונה הראשונה של המפעל. בתום עונת 2003/2004 שבה רך לבאד רוינהאר.

**סונאנה**

לקראת עונת 2004/2005 שבה רך לבאד רוינהאר, כשבתומה עברה למועדון השוודי סונאנה מליגת העל השוודית.

**באיירן מינכן**

[ממוזער|left|רך במדי [באיירן מינכן (כדורגל נשים)|באיירן מינכן, במסגרת הגביע הגרמני ב-24 במרץ 2008]]

בתום תקופה קצרה בשוודיה, הצטרפה הבלמת למועדון באיירן מינכן מהבונדסליגה. את הופעת הבכורה שלה במועדון ערכה ב-26 בפברואר 2006, בניצחון 2:0 על פרייבורג.

**באד רוינהאר**

לאחר ארבע עונות במדי באיירן, שבה הבלמת בפעם האחרונה למועדון נעוריה, באד רוינהאר. רך נפרדה מהמועדון לאחר עונה אחת, במהלך חגיגות הפינגסטן, ב-28 במאי 2012.

**פ.צ. קלן**

ביולי 2012 הצטרפה הבלמת למועדון פ.צ. קלן, במדיה שיחקה מול קבוצת הנעורים שלה, בניצחון 3:0. בסוף עונת 2021/13 פרשה רך ממשחק פעיל.

## קריירת נבחרות
עם התחלתה של רך לשחק בבונדסליגה בשנת 1997, החלה הבלמת לשחק גם במדי הנבחרות הגרמניות. היא שיחקה במדי נבחרת גרמניה עד גיל 16 במסגרת הגביע הנורדי  שנערך ב-שוודיה, בו הנבחרת הפסידה למארחת במשחק על המקום השלישי. באוגוסט 1999 שיחקה הבלמת במדי נבחרת גרמניה עד גיל 18 באליפות אירופה לנערות , בו נבחרתה הפסידה בגמר. שנה לאחר מכן שיחקה רך באליפות אירופה עד גיל 18  וזכתה בטורניר עם נבחרתה. ביולי 2002 השתתפה רך בגביע הנורדי שהתקיים בפינלנד יחד עם נבחרת גרמניה עד גיל 21, בו הפסידה גרמניה בגמר 3:1 לנבחרת ארה״ב.

ב-14 בספטמבר 2002 ערכה רך את הופעת הבכורה שלה במדי גרמניה, בניצחון 3:1 נגד נורווגיה. סדרת פציעות גרמו לקריירה של רך להתפתח לאט מהצפוי, כשמספר חודשים קודם למונדיאל 2003 קרעה את הרצועה הצולבת. לאחר שהחלימה חזרה הבלמת לשורות הנבחרת, אך פציעה חוזרת ברצועה מנעה אותה מלהשתתף באופן קבוע. את משחקה האחרון במדים הלאומיים שיחקה ב-2 באוגוסט 2007, בניצחון 5:0 על צ׳כיה.

## חיים אישיים
רך לקחה חלק במשחקים הצבאיים  שנערכו בהיידראבאד שבהודו באוקטובר 2007. בטורניר הגיעה הנבחרת עד לגמר בו הפסידה לקוריאה הצפונית, כשרך כובשת 3 שערים.

ביאנקה למדה כלכלה ספורטיבית והיא מומחית בקשרי ספורט, ועובדת כאשת שיווק בסוכנות שמנהלת את אצטדיון האליאנץ ארנה במינכן. כמו כן, שירתה באופן זמני כחיילת ביחידת הספורט של הבונדסוור.

מ-2012 עד 2015 עבדה רך במחלקת הנוער של המועדון ויקטוריה קלן. מפברואר עד דצמבר 2015 שימשה כמאמנת הראשית במועדון פ.צ. קלן. בספטמבר 2016 שבה רך לבאיירן, ובתחילה שימשה בתפקידי ניהול בקבוצה. מיולי 2019 ועד למרץ 2023 שימשה רך כמנהלת של קבוצת הנשים של באיירן. באפריל 2023 מונתה רך לראש מחלקת כדורגל הנשים בבאיירן מינכן.

ב-29 ביולי 2022 מונתה רך לסגנית נשיאת ארגון המועדונים האירופיים בכדורגל הנשים. רך היא פעילה אקטיביסטית למען התמקצעות כדורגל הנשים ברחבי העולם.

רך משמשת כחברת הנהלה בארגון ה-MIP של אופ"א, ארגון שמטרתו לסייע לכדורגלנים וכדורגלניות לאחר הפרישה. רך נמנית עם המחזור הראשון של בוגרי הארגון.

## תארים
### מועדונים
* ליגת האלופות: 2002
* בונדסליגה (3): 2001, 2002, 2003
* הגביע הגרמני: 2001, 2002, 2003
* גביע האלן: 2002
* הגביע הגרמני לנשים עד גיל 35: 2018

### נבחרת
* הגביע הנורדי: 1997
* יורו לנערות עד 18: 2000
* גביע אלגארבה: 2006
* טורניר הספורט הצבאי העולמי: 2003, 2008 (זהב) 2008 (כסף)

## קישורים חיצוניים

## הערות שוליים

קטגוריה:כדורגלניות גרמניות
קטגוריה:כדורגלניות באיירן מינכן
קטגוריה:בלמות כדורגל
קטגוריה:כדורגלניות איינטרכט פרנקפורט